ขาวผ่อง วิเคราะห์จุดอ่อน ศรีสะเกษ หลังเสียเข็มขัดแชมป์โลก ฟันธงผลนัดล้างตา
ศึกป้องกันแชมป์โลก สถาบัน WBC รุ่นซุปเปอร์ฟลายเวท 115 ปอนด์ ของ เจ้าแหลม ศรีสะเกษ ส.รุ่งวิสัย หรือ ศรีสะเกษ นครหลวงโปรโมชั่น แชมป์โลกขวัญใจชาวไทย มีคิวขึ้นชกป้องกันตำแหน่งแชมป์ โดยดวลกับ ฮวน ฟรานซิสโก เอสตราดา ยอดนักชกชาวเม็กซิกัน จากสังเวียน เดอะ ฟอรัม อิงเกิลวู้ด ลอสแอนเจลิส รัฐแคลิฟอร์เนีย ประเทศสหรัฐอเมริกา,สุดท้ายเป็นทาง ฮวน ฟรานซิสโก เอสตราดา ที่เอาชนะคะแนน ศรีสะเกษ นครหลวงโปรโมชั่น อย่างเป็นเอกฉันท์ 116-112, 115-113, 115-113 กระชากเข็มขัดไปครองได้สำเร็จ ชวดป้องกันแชมป์โลก สถาบัน WBC รุ่นซุปเปอร์ฟลายเวท 115 ปอนด์,ทีมข่าวเจาะประเด็น ไทยรัฐออนไลน์, พูดคุยกับ ,ขาวผ่อง สิทธิชูชัย หรือ ทวี อัมพรมหา นักชกชื่อดังมากประสบการณ์, หลัง เจ้าแหลม ศรีสะเกษ นครหลวงโปรโมชั่น พลาดท่าพ่ายให้กับ ฮวน ฟรานซิสโก เอสตราดา โดยขาวผ่องวิเคราะห์จุดอ่อนของกำปั้นรุ่นน้องว่า,วิเคราะห์จุดอ่อนทำพ่าย,ผมมองว่า น้องเขาเปลี่ยนการ์ด, (การชกครั้งนี้ เจ้าแหลมเปลี่ยนสไตล์การชก จากมวยซ้ายที่คุ้นเคย มาเป็นมวยขวาเหมือนนักมวยปกติทั่วไป), ซึ่งไม่ใช่ทางที่ดีสำหรับนักมวยเท่าใดนัก โดยเฉพาะการเปลี่ยนการ์ดกลับไปกลับมานั้น ถือว่าไม่ใช่สิ่งที่ดี แม้ในโลกนี้จะมีมวยเพียง 2 การ์ด แต่มีไม่กี่คนหรอกครับที่ถนัดมวยการ์ดซ้ายโดยธรรมชาติ และพอน้องเขาเปลี่ยนสไตล์การชก ผมจึงมองว่า น้องเขาฝืน,ในขณะเดียวกัน การชกมวยนั้น หากพลังหมัดจะดีได้ สเต็ปเท้ามันต้องสัมพันธ์กัน ซึ่งผมสังเกตเห็นได้ว่า ในการชกครั้งนี้ ส่วนใหญ่เท้าน้องตาย พอเท้าตายปุ๊บ ร่างกายข้างล่างหยุดนิ่ง และข้างบนเคลื่อนไหว มันจึงทำให้การชดวืดวาด สะเปะสะปะ พลังหมัดที่เคยหนักก็จะลดไปหมด,แนะเทคนิคแก้เกม,ส่วนวิธีการแก้เกมนั้น ขาวผ่อง แนะนำว่า ,โค้ชต้องแก้ที่สเต็ปเท้าของเจ้าแหลม เพราะสเต็ปเท้านั้นสำคัญ คือ ยืนเต็มเท้าไม่ได้ ต้องใช้ปลายเท้า การฟุตเวิร์คเข้าออก หมัดหนึ่ง หมัดสองต้องบาลานซ์กัน แต่ถ้าเท้ามันตั้งปักอยู่กับที่ หรือที่เรียกว่าเท้าตาย หมัดที่ออกไปมันจะเป็นหมัดที่สะเปะสะปะ,ส่วนจังหวะที่เขาเดินต่อย เขาเดินต่อยได้ดี จังวะได้ แต่พอเป็นช่วงที่เขาต้องยืนแลกหมัดกัน และแหลมเป็นฝ่ายรับ จะออกลูกนี้หมดเลย คือ เท้าตาย และหมัดไม่ธรรมชาติ,ทำนายศึกทวงเข็มขัด ศรีสะเกษ VS เอสตราดา,ล่าสุด เจ้าแหลม ศรีสะเกษ นครหลวงโปรโมชั่น ออกมาเปิดเผยถึงศึกล้างตาครั้งที่ 3 แทบจะทันทีที่ไฟต์ล่าสุดจบลงหลังได้รับการยืนยันแล้วว่าจะมีไฟต์ที่ 3 เกิดขึ้นอย่างแน่นอน ไฟต์แตกหัก แน่นอนว่าผมจะเต็มที่กว่านี้ เท่าที่ทราบมาสถานที่ชกก็น่าจะเป็นที่เดิม ซึ่งครั้งหน้าผมมั่นใจว่าจะเอาเข็มขัดแชมป์กลับคืนมาจาก เอสตราดา ได้อย่างแน่นอน,โดย ขาวผ่อง เปิดเผยถึงแนวโน้มความเป็นไปได้ในการชกครั้งหน้าว่า เอสตราดา ก็ใช่ว่าจะหินเป้ก แข็งโป๊ก เขาเจอเราไป เขาก็ยุบเหมือนกัน ต้องฝากสตาฟฟ์เลยว่า เราต้องเน้นความถนัดของเจ้าแหลม ไม่ต้องไปเปลี่ยนการ์ดหรอก และผมเป็นห่วงสเต็ปเท้ามากที่สุด ซึ่งเป็นสิ่งสำคัญที่สุด สไตล์ของเจ้าแหลมต้องเดินต่อย ไม่ใช่รับ ต้องเป็นฝ่ายรุก,หากครั้งหน้า เจ้าแหลมกับเอสตราดามีนัดล้างตากัน โดยใช้สถานที่เดิม ,(แคลิฟอร์เนีย สหรัฐอเมริกา), เราก็เสียเปรียบทุกกรณี ไม่ว่าจะเป็น กองเชียร์, ผู้ตัดสิน, ความฮึกเหิม,อย่างไรก็ดี ขาวผ่อง ได้ให้กำลังใจนักชกรุ่นน้องว่า มวยมีแพ้มีชนะ แต่อย่างไรก็ต้องเอามาปรับปรุง อย่าท้อ ถ้าคิดแล้วว่าจะเดินบนถนนสายอาชีพนี้แล้ว ก็อย่าท้อ ซึ่งมวยสากลอาชีพนั้น ต้องคิดเยอะๆ ต้องหาวิธีการเยอะๆ ต้องพร้อมที่จะแก้ไขสถานการณ์เฉพาะหน้าอยู่เสมอ บางครั้งเราฟังพี่เลี้ยงได้ แต่เราต้องเชื่อมั่นในตัวเราเองด้วย. 
ขาวผ่อง สิทธิชูชัย หรือ ทวี อัมพรมหา นักชกชื่อดังมากประสบการณ์ หลัง เจ้าแหลม ศรีสะเกษ นครหลวงโปรโมชั่น พลาดท่าพ่ายให้กับ ฮวน ฟรานซิสโก เอสตราดา โดยขาวผ่องวิเคราะห์จุดอ่อนของกำปั้นรุ่นน้อง
เจ้าแหลม,ศรีษะเกษ นครหลวงโปรโมชั่น,ศรีษะเกษ เอสตราด้า,ผลมวย,ข่าวร้อน,ข่าวทั่วไป